**લંડન માટે આયોજન સહાય**

**હકીકત પત્રક**

આયોજન શું છે?

જૂન 2024

[Document title] **કલમ 4**

**નિર્દેશો**

**લંડન માટે આયોજન સહાય**

c/o ટાઉન એન્ડ કન્ટ્રી પ્લાનિંગ એસોસિયેશન

17 કાર્લટન હાઉસ ટેરેસ

લંડન SW1Y 5AS

0330 772 9808

planningaidforlondon.org.uk

**વિષયવસ્તુ**

[લંડન માર્ગદર્શિકા માટે આયોજન સહાય: આયોજન શું છે? **Error! Bookmark not defined.**](#_Toc172206332)

[કોણ શું કરે છે? 4](#_Toc172206333)

તમારે શા માટે સામેલ થવું જોઈએ? [6](#_Toc172206334)

[કેવી રીતે સામેલ થવું 7](#_Toc172206335)

[સ્થાનિક સમુદાયનું ગ્રુપ શોધવું 7](#_Toc172206336)

યાદ રાખવા યોગ્ય સૂચનો  [8](#_Toc172206337)

[વધુ વાંચન 9](#_Toc172206338)

**લંડન માટે આયોજન સહાય માર્ગદર્શિકા: આયોજન શું છે?**

લંડન એક એવું શહેર છે જે હંમેશા બદલાતું અને વિકસતું રહે છે અને આને શક્ય બનાવવામાં આયોજન એક વિશાળ ભૂમિકા ભજવે છે. અમે આ માર્ગદર્શિકા એટલા માટે બનાવી છે જેથી તમે ઇંગ્લેન્ડમાં આયોજનની અને તમારે શા માટે સામેલ થવું જોઈએ એ વિષેની મૂળભૂત બાબતો સમજી શકો. જો તમે UK અને ઉત્તરી આયર્લેન્ડના અન્ય ભાગોમાં આયોજન વિશે વધુ જાણવા માંગતા હો, તો કૃપા કરીને [સ્કોટલેન્ડ](https://www.pas.org.uk/) આયોજન સહાય, [વેલ્સ આયોજન સહાય](https://planningaidwales.org.uk/) અથવા [ઉત્તરી આયર્લેન્ડમાં આયોજન માટે સામુદાયિક જગ્યાઓ](https://www.communityplaces.info/about/)ની મુલાકાત લો.

આ માર્ગદર્શિકા સમજાવે છે:

* આયોજન શું છે
* કોણ શેના માટે જવાબદાર છે
* તમારે આયોજન અંગે ધ્યાન શા માટે રાખવું જોઈએ
* તમે કેવી રીતે તમારી વાત કહી શકો છો અને તમારા પડોશના વિસ્તારમાં ફેરફાર કરી શકો છો

આયોજન શું છે?

આયોજનનો અર્થ છે નવા ઘરો ડિઝાઇન કરવા, તમારી મૂલ્યવાન ઇમારતોનું રક્ષણ કરવું, બગીચાઓમાં સુધારો કરવો, સ્થાનિક ખોરાક માટે જગ્યા બનાવવી અને આબોહવાના પરિવર્તનનો સામનો કરવો. તે સમુદાયોની રચના કરવામાં મદદ કરી શકે છે જેથી દરેક વ્યક્તિ સુરક્ષિત પડોશી વિસ્તારમાં સ્વસ્થ જીવન જીવી શકે. આયોજન એ પણ નિર્ધારિત કરે છે કે શું તમે તમારા પોતાના ઘર પર બાંધકામ કરાવી શકો છો, જેમ કે છતનો વિસ્તાર કરવો અથવા ઉપયોગમાં પરિવર્તન કરવું. જ્યારે આયોજન સારી રીતે કરવામાં આવે છે, ત્યારે તે લોકો માટે ઉપયોગી જગ્યા બનાવે છે અને સમુદાયોને એકબીજાની નજીક લાવવામાં મદદ કરે છે, પરંતુ જ્યારે આયોજન સારી રીતે કરવામાં નથી આવતું ત્યારે લોકોનું જીવન વધુ મુશ્કેલ થઈ શકે છે અને તેમનું સ્વાસ્થ્ય બગડી શકે છે.

આયોજન કરવું જટિલ છે, પરંતુ મદદ અને સમર્થનથી તમે તમારી વાત કહી શકો છો અને તમારા પડોશમાં સકારાત્મક ફેરફારો કરી શકો છો.

# **કોણ શું કરે છે?**

**રાષ્ટ્રીય સરકાર**

આવાસ, સમુદાયો અને સ્થાનિક સરકાર મંત્રાલય

**પ્રાદેશિક સરકાર**

ગ્રેટર લંડન ઓથોરિટી

**સ્થાનિક સરકાર**

કાઉન્સિલ, સ્થાનિક આયોજન ઓથોરિટી

આકૃતિ 1 - અંગ્રેજી આયોજન સિસ્ટમની આકૃતિ

અંગ્રેજી આયોજન પદ્ધતિ કાયદા, રાષ્ટ્રીય સરકારની નીતિ, પ્રાદેશિક (લંડન માટે ગ્રેટર લંડન ઓથોરિટી) અને [સ્થાનિક યોજનાઓ](https://planningaidforlondon.org.uk/local-plan-status/) દ્વારા સંચાલિત છે. સરકારના દરેક સ્તરની પોતાની જવાબદારીઓ હોય છે, જેને ટૂંકમાં નીચે મુજબ રજૂ કરી શકાય:

**રાષ્ટ્રીય સરકાર:** ઈંગ્લેન્ડમાં નીતિના આયોજનની એકંદર જવાબદારી તેની છે. આ આવાસ, સમુદાય અને સ્થાનિક સરકાર મંત્રાલય દ્વારા સંચાલિત થાય છે. આ વિભાગ નેશનલ પ્લાનિંગ ફ્રેમવર્ક (NPPF) અને અન્ય નીતિઓને અપડેટ કરશે, જેનું પ્રાદેશિક અને સ્થાનિક સરકારે પાલન કરવાનું રહેશે (ઉદાહરણ તરીકે આવાસનાં લક્ષ્યો). જો અરજી રાષ્ટ્રીય નીતિ સાથે વિરોધાભાસી હોય અથવા તેને રાષ્ટ્રીય સ્તરે મહત્વપૂર્ણ માનવામાં આવે તો તેઓ સ્થાનિક સત્તાધિકારીના સ્તરે આયોજનની અરજીઓને આમંત્રિત પણ કરી શકે છે.

**પ્રાદેશિક સરકાર:** લંડનમાં ગ્રેટર લંડન ઓથોરિટી તરીકે ઓળખાતી પ્રાદેશિક શાસન સંસ્થા છે જેનું સંચાલન લંડનના મેયર અને લંડનની વિધાનસભા દ્વારા થાય છે. તેમની મુખ્ય આયોજન ફરજ છે, [લંડન યોજનાને](https://www.london.gov.uk/programmes-strategies/planning/london-plan) અપડેટ કરવી જે લંડનમાં જમીન (ગ્રીન અને ગ્રે બેલ્ટની જમીન સહિત)ના વિકાસ અને ઉપયોગ માટેનું માળખું નક્કી કરનારું એક વ્યૂહાત્મક દસ્તાવેજ છે. પ્રાદેશિક સરકાર લંડનના તમામ 32 નગરો અને સિટી ઓફ લંડન કોર્પોરેશનની સામાજિક, આર્થિક અને પર્યાવરણીય પ્રાથમિકતાઓ પણ નક્કી કરે છે. તેઓ સ્ટ્રેટફોર્ડમાં ઓલિમ્પિક પાર્ક જેવી કેટલીક વ્યૂહાત્મક સ્થળો પર આયોજન ઓથોરિટી પણ છે અને જ્યાં અરજી સંભવિત વ્યૂહાત્મક મહત્વની હોય ત્યાં સ્થાનિક ઓથોરિટી પાસેથી આયોજન અરજી પણ મંગાવી શકે છે. લંડન યોજનામાં નીતિઓએ રાષ્ટ્રીય સરકારની નીતિને ધ્યાનમાં લેવી જરૂરી છે.

**સ્થાનિક સરકાર:** દરેક લંડન કાઉન્સિલ અથવા લોકલ પ્લાનિંગ ઓથોરિટી (LPA) ઘર બનાવનારા અને મકાનમાલિકો માટે આયોજન અરજીઓ નક્કી કરવા, આયોજન અમલીકરણ હાથ ધરવા અને સ્થાનિક યોજના બનાવવા માટે જવાબદાર છે. સ્થાનિક યોજના એ એક એવો દસ્તાવેજ છે જે એક સમયે 10-15 વર્ષ માટે નગરની વિકાસ પ્રાથમિકતાઓને નિર્ધારિત કરે છે. તે સામાન્ય રીતે છ અઠવાડિયા માટે બે તબક્કામાં (નિયમન 18 અને નિયમન 19) લોકો સાથે પરામર્શ માટે ખુલ્લું છે. આ સ્તરે બનાવેલ કોઈપણ આયોજન નીતિએ પ્રાદેશિક સરકારની નીતિ અને રાષ્ટ્રીય સરકારની નીતિને ધ્યાનમાં લેવી જરૂરી છે અથવા તેઓને લંડનના મેયર અથવા આવાસ, સમુદાયો અને સ્થાનિક સરકારના મંત્રાલય દ્વારા પડકાર મળવાનું જોખમ રહેલું છે. સરેરાશ, [કાઉન્સિલને સ્થાનિક યોજના બનાવવામાં 7 વર્ષ લાગે છે](https://www.gov.uk/government/consultations/plan-making-reforms-consultation-on-implementation/levelling-up-and-regeneration-bill-consultation-on-implementation-of-plan-making-reforms) પરંતુ રાષ્ટ્રીય સરકારે આ પ્રક્રિયાને ઝડપી કરવાની યોજના બનાવી છે.

**સંક્ષિપ્તમાં કહીએ તો;** વિસ્તારના મોટા ભાગના હાઉસિંગ ડેવલપમેન્ટ માટે અથવા કોઈ એક ઘર પર કરવામાં આવતા બાંધકામ માટે આયોજનની પરવાનગીની જરૂર પડશે. તમારું LPA નક્કી કરે છે કે રાષ્ટ્રીય નીતિ અને તેમની સ્થાનિક યોજનાના આધારે અરજીને મંજૂરી મળી શકે કે નહીં. પ્રથમ વખત મોટાભાગના લોકો આયોજનમાં રસ ત્યારે લે છે જ્યારે તેઓ લેમ્પપોસ્ટ પર નોટિસ જુએ છે અથવા હાઉસિંગ ડેવલપરથી પોસ્ટમાં પત્રિકા મેળવે છે. જો કે, જો તમે સ્થાનિક યોજનાના તબક્કે ધ્યાન આપો, તો તમે વ્યૂહાત્મક સ્તર પર પરિવર્તન લાવી શકો છો!

|  |
| --- |
| **સૂચન: અમારી વેબસાઇટ પર રાષ્ટ્રીય સરકાર, પ્રાદેશિક સરકાર અને સ્થાનિક સરકારની આયોજન ફરજો માટે નિઃશુલ્ક વિડિયો માર્ગદર્શિકાઓ ઉપલબ્ધ છે!** <https://planningaidforlondon.org.uk/planning-library/guides-2/>  |

## **તમારે શા માટે સામેલ થવું જોઈએ?**

કાઉન્સિલ પ્લાનિંગ અધિકારી અને પ્લાનિંગ કમિટીના સભ્યો તમારા પડોશી વિસ્તાર માટે ઘણા બધા આયોજન નિર્ણયો લે છે, પરંતુ આયોજનની અરજી મંજૂર કરતા પહેલા રહેવાસીઓ, સમુદાય ગ્રુપ, સ્થાનિક વ્યવસાયો અને અન્ય સલાહકારોની સલાહ લેવાની પણ તેમની વૈધાનિક જવાબદારી છે. જો કે બની શકે કે આયોજનના નિર્ણયો હંમેશા તમારી તરફેણમાં લેવામાં ન આવે, પરંતુ જો તમે બિલકુલ સામેલ ન થવાનો નિર્ણય લો છો, તો તમે નિમ્નલિખિત પર પ્રભાવ પાડવાનું ચૂકી જશો:

* નવી ઇમારતોની ડિઝાઇન
* તમારા પડોશી વિસ્તારમાં બની રહેલા નવા ઘરોની સંખ્યા
* કોઈ બગીચા અથવા કોમ્યુનિટી સેન્ટરનું રક્ષણ કરવું
* વિકાસથી વૃક્ષોનું રક્ષણ કરવું
* સ્થાનિક રીતે સૂચિબદ્ધ ઇમારતોનું રક્ષણ કરવું

|  |
| --- |
| **સૂચન: તમારા વિસ્તારમાં પરામર્શની તકો વિશે જાણવા માટે અમારા ન્યૂઝલેટરને સાઇન અપ કરો:** <https://planningaidforlondon.org.uk/contact/join-our-mailing-list/> |

# **કેવી રીતે સામેલ થવું**

તમે તમારી વાત કહેવાની અને આયોજનમાં સામેલ થવાની જુદીજુદી રીતો અપનાવી શકો છે. આમ કરવાની પાંચ મુખ્ય રીતો છે:

* તમારા પડોશી વિસ્તારમાં આયોજન અરજીઓનો જવાબ આપો
* આયોજન કાયદા અને નિયમોના ભંગ વિષે તમારા કાઉન્સિલને જાણ કરો
* તમારી સ્થાનિક યોજના માટે પરામર્શનો જવાબ આપો
* તમારી પોતાની પડોશ યોજના અથવા સમુદાય યોજના વિકસાવો
* સમુદાયની જગ્યા બચાવવા માટે તમારી પોતાની ઝુંબેશ વિકસાવો

## **સ્થાનિક સમુદાય ગ્રુપ શોધવું**

જ્યારે આયોજન કરવાની વાત આવે છે, ત્યારે સંખ્યામાં શક્તિ છે. જો તમને સ્થાનિક વિકાસ વિશે ચિંતા હોય, અથવા તમે સમુદાયો માટે જગ્યા બનાવવા માંગો છો જેમ કે સમુદાયના બગીચા, તો તમે તમારા પડોશમાં સક્રિય ગ્રુપ શોધવા માટે નીચેના સ્રોતોનો ઉપયોગ કરી શકો છો:

|  |  |
| --- | --- |
| સ્થાનિક ઇતિહાસ અને હેરિટેજ ગ્રુપ | [www.londonhistorians.org](http://www.londonhistorians.org) |
| સ્થાનિક સમુદાય ગ્રુપ | [www.justplace-london.blogspot.com](http://www.justplace-london.blogspot.com) |
| પડોશી ફોરમ | [www.neighbourhoodplanners.london](http://www.neighbourhoodplanners.london) |
| સ્થાનિક સુવિધા સોસાયટી | [www.londonforum.org.uk/boroughlist.php](http://www.londonforum.org.uk/boroughlist.php) |
| ભાડૂત અથવા રહેવાસી સંગઠનો | [www.londontenants.org](http://www.londontenants.org) |

જો તમારા વિસ્તારમાં કોઈ ગ્રુપ સક્રિયતાથી આયોજન કરવામાં રસ ધરાવતું ન હોય, તો તમે તમારા પડોશીઓ સાથે મળીને તમારું પોતાનું ગ્રુપ બનાવી શકો છો. અમે આમાં તમારી મદદ કરી શકીએ છીએ.

# **સૂચનો**

* પહેલી વખતે સ્થળનું આયોજન કરવું જટિલ લાગી શકે, પરંતુ ગભરાશો નહીં! લંડન માટે આયોજન સહાય તમારી મદદ કરવા માટે હાજર છે
* સ્થાનિક યોજના અને પ્લાનિંગ એપ્લિકેશન કન્સલ્ટેશન સમયગાળાનો ઉપયોગ કરીને શક્ય તેટલી વહેલી તકે સામેલ થાઓ અને તમારી વાત કહો
* જો તમે કોઈ વિકાસ વિષે, સ્થાનિક સુવિધાને બચાવવા અથવા તો તમારી પોતાની સુવિધા સ્થાપિત કરવા વિશે ચિંતિત હોવ, તો પછી અન્ય રહેવાસીઓ અને સમુદાય ગ્રુપને શોધવાનો પ્રયાસ કરો જેથી તમે અસરકારક રીતે પ્રતિનિધિત્વ કરી શકો.

# **વધુ વાંચન**

**લંડન માટે આયોજન સહાય**

આયોજન માટે માર્ગદર્શિકાઓ <https://planningaidforlondon.org.uk/planning-library/guides/>

**પૃથ્વીના મિત્રો**

સમુદાય અધિકારો, પર્યાવરણ અને આયોજન કાયદાની શ્રેણી માટે માર્ગદર્શિકા <https://friendsoftheearth.uk/system-change/guide-community-rights-environment-and-planning-laws>

અંગ્રેજી આયોજન સિસ્ટમ: એક વિહંગાવલોકન <https://cdn.friendsoftheearth.uk/sites/default/files/downloads/English%20Planning%20System%20an%20overview%20FoE.pdf>

કેવી રીતે કરવું: સ્થાનિક ઝુંબેશ ચલાવો <https://campaigning.friendsoftheearth.uk/resources?_ga=2.179486500.143575968.1609936271-906712487.1609936271>

**આયોજન પોર્ટલ**

આયોજન સિસ્ટમ વિશે <https://www.planningportal.co.uk/info/200127/planning/102/about_the_planning_system>

**આવાસ, સમુદાયો અને સ્થાનિક સરકાર મંત્રાલય**

આયોજન સિસ્ટમ માટે સાદી અંગ્રેજી માર્ગદર્શિકા <https://www.gov.uk/government/publications/plain-english-guide-to-the-planning-system>

---

**\***અસ્વીકરણ**:** લંડન માટે પ્લાનિંગ સહાય ઉચ્ચતમ ધોરણની માહિતી અને સેવા પ્રદાન કરવાનો પ્રયાસ કરે છે અને આયોજન સલાહ લાઇનના ગ્રાહકોને અદ્યતન અને સચોટ માહિતી પ્રસ્તુત કરવાનો દરેક પ્રયાસ કરવામાં આવ્યો છે. તેમ છતાં, PAL (લંડન માટે પ્લાનિંગ સહાય)ને કોઈપણ માહિતીના દુરુપયોગ અથવા ખોટા અર્થઘટન માટે જવાબદાર ગણી શકાય નહીં અને તેની ચોકસાઈ માટે કોઈ વોરંટી આપતું નથી. આ માહિતી પર નિર્ભરતાને પરિણામે થતા કોઈપણ નુકસાન, હાનિ અથવા અસુવિધા માટે PAL કોઈ જવાબદારી સ્વીકારતું નથી.

સંપર્ક કરો

0330 772 9808

planningaidforlondon.org.uk/contact